ഫാര്മസി പ്രവേശന പരീക്ഷയില് മൂന്നാംറാങ്കിന്റെ തിളക്കവുമായി അക്ഷര ആനന്ദ് തിരുവല്ല: ഫാര്മസി പ്രവേശന പരീക്ഷയില് മൂന്നാം റാങ്കിന്റെ തിളക്കവുമായി അക്ഷര ആനന്ദ്. കാവുംഭാഗം ഒലിവ് കരീനവില്ലയില് ഡോ. കെ. ആനന്ദ് ശ്രീനിവാസന് ഡോ. പി. ജയശ്രീ ദന്പതികളുടെ മകളായ അക്ഷര ആനന്ദാണ് കീം പരീക്ഷയില് മൂന്നാം റാങ്ക് നേടിയത്. പത്താം ക്ലാസ് വരെ തിരുവല്ല ബിലീവേഴ്സ് സ്കൂളിലാണ് അക്ഷര പഠിച്ചത്. തുടര്ന്ന് ചങ്ങനാശേരി പ്ലാസിഡ് വിദ്യാവിഹാറിലായിരുന്നു പ്ലസ് ടു പഠനം. പത്താം ക്ലാസിലും പ്ലസ് ടുവിലും 98.8 ശതമാനം മാര്ക്ക് നേടിയാണ് അക്ഷര വിജയിച്ചത്. കല്ലിശേരി കെ.എം ചെറിയാന് ആശുപത്രിയില് കാര്ഡിയോളജി വിഭാഗത്തില് ഡോക്ടറായ പിതാവിന്റെയും ലൈഫ് ലൈന് ആശുപത്രിയില് പീഡിയാട്രീഷനായ ജോലി ചെയ്യുന്ന മാതവിന്റെയും പാത പിന്തുടര്ന്ന് ഡോക്ടര് ആകാനാണ് നീറ്റ് പരീക്ഷയെഴുതി ഫലം കാത്തിരിക്കുന്ന അക്ഷരയുടെ ആഗ്രഹം. അക്ഷരയുടെ സഹോദരനായ അക്ഷയ് ആനന്ദ് 2016 ലെ കീം പരീക്ഷയില് എന്ജിനീയറിംഗ് വിഭാഗത്തില് രണ്ടാം റാങ്ക് നേടിയിരുന്നു.